| ***Hičkokas*** |
| --- |
|  |
|  |
| Pavadinimas | Hitchcock |
| Kilmės šalis |  JAV |
| Režisierius | Sacha Gervasi |
| Scenaristas (-ai) | John J. McLaughlin |
| Kompozitorius | Danny Elfman |
| Vaidina | Anthony Hopkins  Helen Mirren  Scarlett Johansson |
| Metai | 2012 |
| Žanras | biografinė drama |
| Trukmė | 98 min. |
| Kalba | anglų |
| **IMDb įrašas** |

**Hičkokas** (angl. *Hitchcock*) – amerikiečių kurta biografinė drama apie žymų Holivudo režisierių Alfredą Hičkoką, pasakojanti kaip buvo kuriamas vienas geriausių jo filmų „Psichopatas".

Filmas susilaukė ypatingai gerų įvertinimų iš kritikų, buvo nominuotas dešimtims įvairių apdovanojimų.

Pagrindiniai aktoriai
---------------------

*Aktorius – vaidmuo*
* Anthony Hopkins – Alfredas Hičkokas
* Helen Mirren – Alma Revil
* Scarlett Johansson – Žaneta Leig
* Jessica Biel – Vera Mails
* Michael Stuhlbarg – Leo Vasermanas
* Kurtwood Smith – Džefris Šerlokas
* Michael Wincott – Edas Geinas
* Richard Portnow – Barnis Balabanas

Turinys
-------

DĖMESIO: *toliau atskleidžiamos kūrinio detalės*

1959 metais režisierius Alfredas Hičkokas baigė filmuoti savo paskutinį filmą ir imasi ieškoti idėjos naujam savo darbui, nors žurnalistai abejoja ar jis ne per senas toliau kurti. Hičkokas susidomi rašytojo Roberto Blocho knyga „Psichopatas", pasakojančia apie serijinį žudiką Edą Geiną. Režisierius nurodo išpirkti visus knygos egzempliorius, kad žiūrovai, išgirdę apie jo būsimą darbą, iš anksto negalėtų sužinoti kaip baigsis filmas ir kartu su savo agentu kreipiasi į kompanijos „Paramount Pictures" vadovus. Nors Hičkoko vardas jiems eilę metų garantuoja pelną, kompanija atsisako finansuoti filmą, manydama, kad šis bus nesėkmingas, o galbūt ir uždraustas.

Hičkoką vis labiau užvaldo idėja ekranizuoti šią istoriją ir jis nusprendžia užstatyti savo namą. Kompanija leidžia režisieriui naudotis jos patalpomis, tačiau prasidėjusius filmavimo darbus pradeda trikdyti paties Hičkoko santykiai su jo žmona ir įkvepėja Alma, kurią jis įtaria užmezgus romaną su netalentingu scenarijų autoriumi.

Filmavimas vyksta atsiliekant nuo grafiko, režisierių spaudžia kino studija, o cenzūra atmeta pirmąją j versiją. Tuo metu Hičkoko ir Almos santykiai pasiekia kulminaciją, tačiau jiedu susitaiko ir žmona, kaip ir dažnai iki tol, ši ima jam padėti. Filmas permontuojamas, gaunamas cenzūros pritarimas, tačiau kino kompanija nusprendžia juostai skirti mažai reklamos ir demonstruoti jį tik keliuose kino teatruose. Norėdamas išvengti nesėkmės, Hičkokas su komanda parengia specialias taisykles kino teatrų, kuriuose bus demonstruojamas „Psichopatas", savininkams ir tokiu būdu sužadina didžiulį susidomėjimą juosta.

Apdovanojimai
-------------

Scarlett Johansson filmuojant garsiąją nužudymo duše sceną

| Apdovanojimas | Kategorija | Asmuo | Rezultatas |
| --- | --- | --- | --- |
| Oskaras | Geriausias grimas | Howard Berger  Peter Montagna  Martin Samuel | Nominacija |
| Auksinis gaublys | Geriausia dramos aktorė | Hellen Mirren | Nominacija |
| BAFTA | Geriausia aktorė | Hellen Mirren | Nominacija |
| Geriausias grimas | Howard Berger  Peter Montagna  Martin Samuel | Nominacija |
| Ekrano aktorių gildijos apdovanojimas | Geriausia aktorė | Hellen Mirren | Nominacija |
| Saturno apdovanojimas | Geriausias nepriklausomas filmas |  | Nominacija |
| Geriausia aktorė | Hellen Mirren | Nominacija |
| Geriausias grimas | Howard Berger  Peter Montagna  Martin Samuel | Nominacija |
| COFCA | Geriausia aktorė | Hellen Mirren | Nominacija |
| Goden Trailer Awads | Geriausia drama |  | Nominacija |
| ALFS Awards | Britanijos metų aktorė | Hellen Mirren | Nominacija |
| Phoenix Films Critics Society Awards | Geriausias aktorius | Anthony Hopkins | Nominacija |
| Geriausias kompozitorius | Danny Elfman | Nominacija |
| Casting Society of America | Geriausias aktorių parinkimas |  | Laimėjo |
|